Echo (album)

Echo je názov šiesteho štúdiového albumu slovenskej poprockovej speváčky Zuzany Smatanovej, ktorý vyšiel po siedmich rokoch od posledného albumu, Dvere, dňa 1. júna 2018.

Pri nahrávaní tohto dvojalbumu, ktorý vznikal v štúdiu takmer dva roky, sa Zuzana Smatanová nepodieľala len ako skladateľka a textárka, ale bola aj jeho producentkou. Zmenila sa aj zostava hudobníkov. Pri výrobe albumu Echo s ňou boli hudobníci ako Martin Valihora, Juraj Griglák, Martin Gašpar, či Milan Adamec, a o mixáž nahrávaného zvuku sa postaral osvedčený štúdiový zvukár Ivan Jombik, ktorý má na svojom konte viacero významných hudobných projektov. Vďaka týmto zmenám má tento nový hudobný projekt v porovnaní s predošlými štúdiovými albumami odlišný výraz a zvuk.

Na prvom CD dvojalbumu je deväť slovenských skladieb. Jeho súčasťou je aj videodokument z nahrávania dvojalbumu od demonahrávok z roku 2014 až po originálne štúdiové skladby 2018. V zozname slovenských skladieb je aj duet s Adamom Ďuricom s názvom „Miesta“, či v rádiách často prezentované nahrávky „V dobrom aj v zlom“, „Horou“, či skladba „Bergen“. 

 Zoznam skladieb 

 Výroba albumu 
 Zuzana Smatanová - spev, klavír, klávesové nástroje, elektrická gitara, akustická gitara, basová gitara, guitalele, cajon, programovanie, ambientné zvuky, hlasy zo zvukového archívu, tlieskanie, bubny, bič, orech, vokály, aranžmány sláčikov
 Adam Ďurica - spev
 Peter Kunzo - klavír, klávesové nástroje
 Pavol Smolka, Juraj Griglák - basová gitara
 Martin Gašpar - basová gitara, kontrabas
 Martin Valihora - bicie nástroje
 Radovan Vallach - bubny
 Spevácky zbor Technik STU, zbormajster  Petra Torkošová
 Milan Adamec- husle, aranžovanie a programovanie sláčikov
 Miriam Kaiserová, Adriana Duliaková, František Černý, Július Szaszi - husle
 Katarína Zajacová, Jan Pospíšil - violončelá
 Júlia Belobruchová, Ľudovít Kára - violy
 Igor Dundek, Pavol Špalek, Miroslav Štefánik, Jaroslav Kubánik - fujary trombity
 Matej Budjač - bič, ambietné zvuky, tlieskanie
 skupina Polemic - tlieskanie
 Tomáš Löbb, Marián Kachút - programovanie
Produkcia
 Ivan Jombík - mix, mastering, koprodukcia
 Boris Soboma - mastering

 Referencie 

Kategória:Albumy Zuzany Smatanovej
Kategória:Hudobné albumy z 2018